Na osnovu člana 32. stav 1. tačka 6. Zakona o lokalnoj samoupravi („Službeni glasnik RS“, broj 129/2007, 83/2014 - dr. zakon, 101/2016 - dr. zakon i 47/2018), članu 3. stav 1. tačka 6. Zakona o komunalnim delatnostima („Službeni glasnik RS“, br. 88/2011 i 104/2016), članu 1. i 4. Zakona o sahranjivanju i grobljima („Službeni glasnik RS“, broj 20/77, 24/85, 6/89, 53/93, 67/93 i 48/94), člana 42. stav 1. tačka 8. Statuta grada Novog Pazara („Službeni list grada Novog Pazara“, broj 8/2017), Skupština Grada Novog Pazara, na sednici održanoj 8. jula 2019. godine, donosi

**ODLUKA**

**O ODREĐIVANJU LOKACIJE ZA GROBLJE**

**NA TERITORIJI GRADA NOVOG PAZARA**

**Član 1.**

Ovom Odlukom određuje se lokacija za groblje na teritoriji Grada Novog Pazara .

**Član 2.**

Lokaciju iz člana I ove Odluke čine sledeće katastarske parcele:

* K.p. br. 1942/1 ukupne površine 26.461m2, upisane u Listu Nepokretnosti br. 119 KO Izbice;
* K.p. br. 1942/2, ukupne površine 21.635m2, upisane u Listu Nepokretnosti br. 119 KO Izbice;
* K.p. br. 2227, ukupne površine 2.663m2, upisane u Listu Nepokretnosti br. 119 KO Izbice;
* K.p. br. 2229/1, ukupne površine 20.389m2, upisane u Listu Nepokretnosti br. 119 KO Izbice;
* K.p. br. 2247, ukupne površine 872m2, upisane u Listu Nepokretnosti br. 119 KO Izbice;
* K.p. br. 2231/1, ukupne površine 5.949m2, upisane u Listu Nepokretnosti br. 1001 KO Izbice;
* K.p. br. 2231/4, u površini od 3.307 m2 upisana u Listu Nepokretnosti br.1001 KO Izbice;
* Kp. br. 2228/1, u površini od 20.183 m2, upisana u Listu Nepokretnosti br. 646 KO Izbice.

**Član 3.**

Urbanističko-tehnički uslovi za podizanje objekata neophodnih za vršenje pogrebnih delatnosti/usluge dženaze (mrtvačnice/gasulhane, prodavnice i drugi objekti), komunalnih uređaja i instalacija, spoljnih i unutrašnjih saobraćajnica, za određivanje grobnih mesta, za izgradnju grobnica/mezarja, drugih spomen objekata/nišana i za podizanje spomenika/nišana utvrdiće se posebnim aktom.

**Član 4.**

Bliža prava i obaveze između grada Novog Pazara i vlasnika parcela biće regulisana posebnom Odlukom.

**Član 5.**

Ova Odluka stupa na snagu osmog dana od dana objavljivanja u “Službenom listu grada Novog Pazara”

**SKUPŠTINA GRADA NOVOG PAZARA**

Broj: 352-262/19

U Novom Pazaru, 8. jula 2019. godine

PREDSEDNICA

Ifeta Radončić, dipl. ekon.